 Әшекей Сәуірбаева, М. Қозыбаев атындағы СҚМУ-дің магистрі
   
Жерлестеріміз үздіктер қата

Жыл сайын еліміздің жоғары оқу орындарының оқытушылары арасында өтетін "Үздік оқытушы"байқауы мәресіне жетті. Білім және ғылым министрлігі ұйымдастырған сынға жүзге жуық оқу орнынан 600-дей үміткер қатысты. М.Қозыбаев атындағы СҚМУ-дің үш ұстазы жоғары оқу орындарының үздік оқытушысы атағына ие болып, Білім және ғылым министрінің Құрмет грамотасымен марапатталды.
Тіл және әдебиет институтының директоры, СҚМУ профессоры Жанар Таласпаева, қазақ филологиясы кафедрасының меңгерушісі, филология ғылымдарының кандидаты, СҚМУ профессоры Жанбай Қадыров пен география және экология кафедрасының оқытушысы, доцент Сергей Пашков облыс мерейін үстем етіп, үздіктер қатарынан   көрінебілді.
Жанар Серкешқызы - 150-ден астам ғылыми еңбектің, оның ішінде монография, оқу құралдары мен оқу-әдістемелік құралдарының авторы. 2016 жылы жас ұрпақты тәрбиелеу мен оқытудағы ерекше табыстары үшін Ыбырай Алтынсарин төсбелгісімен марапатталған. Саналы ғұмырын шәкірт тәрбиелеуге арнаған филология ғылымдарының кандидаты Жанбай Тұрарұлының да басылым беттеріне екі жүзден астам ғылыми мақаласы жарияланды. Ол - Арқаның сал-серілері Молдахмет Тырбиев, Игібай Әлібаев, Мұса Асайыновтың  шығармашылығы  мен  өмірі, олардан қалған мұраны зерттеуші ретінде танымал. Университетіміздің тағы бір мақтанышы - география ғылымының кандидаты, доцент Сергей Владимировичті де ерекше айта кету керек. 1998 жылы осы университеттің география және экология кафедрасын тамамдаған ол бүгінде өзі шәкірт тәрбиелеп жүр. Бірқатар оқулықтардың авторы.
Жоғары оқу орнының үздік оқытушысы байқауының жеңімпаздары енді мемлекеттік грант есебінен әлемнің ең үздік университеттерінде тағылымдамадан етіп, өздерінің зерттеп жүргеи ғылыми жобаларын жүзеге асыру мүмкіндігіне ие болады.

